b'\n_START_ARTICLE_\nDronning Gunhild (moselig)\n_START_PARAGRAPH_\nDronning Gunhild er et almindeligt (men sagligt forkert) navn for det moselig, som blev fundet i Haraldsk\xc3\xa6r Mose 10 km vest for Vejle i 1835.\n_START_SECTION_\nDronning Gunhild og Harald Bl\xc3\xa5tand\n_START_PARAGRAPH_\nHistorikeren Niels Matthias Petersen foreslog i en artikel fra 1836-1837, at liget skulle v\xc3\xa6re dronning Gunhild fra Norge, der if\xc3\xb8lge folkesagn skulle have v\xc3\xa6ret gift med Harald Bl\xc3\xa5tand, men blev myrdet p\xc3\xa5 Haralds foranledning inden brylluppet blev realiseret. Efter nutidig t\xc3\xa6nkem\xc3\xa5de virker identifikation n\xc3\xa6rmest grotesk, men det var endnu p\xc3\xa5 den tid almindeligt, at oldsager blev identificeret som begreber og personer kendt fra skriftlige kilder. F\xc3\xa5 \xc3\xa5r senere, 1842-1843 p\xc3\xa5viste Jens Jacob Asmussen Worsaae imidlertid i to artikler hvor fejlagtig antagelsen var. Inden man blev klar over fejltagelsen var "dronning Gunhild" dog blevet beh\xc3\xb8rigt begravet i Sankt Nikolaj Kirke i Vejle i en tr\xc3\xa6sarkofag betalt af Frederik 6. _NEWLINE_Senere unders\xc3\xb8gelser har p\xc3\xa5vist at liget stammer fra ca. 490 f.Kr, hvilket vil sige begyndelsen af jernalderen og alts\xc3\xa5 l\xc3\xa6nge f\xc3\xb8r Harald Bl\xc3\xa5tand og vikingetiden. Det blev i 1979 unders\xc3\xb8gt p\xc3\xa5 \xc3\x85rhus Kommunehospital, og i april 2005 blev en ny unders\xc3\xb8gelse foretaget p\xc3\xa5 \xc3\x85rhus Sygehus. Moseliget l\xc3\xa5 indtil den 9. november 2012 i Sankt Nikolaj Kirke i Vejle og kommer til at ligge p\xc3\xa5 museet i Spinderihallerne.'